
PAZIŅOJUMS  PLAŠSAZIŅAS  LĪDZEKĻIEM

[sagatavots Rīgā, 05.10.2026.]
Dekoratīvās mākslas un dizaina muzejs aicina uz starptautisku konferenci 
Nacionālo tekstilmākslas skolu attīstības paralēles Baltijas valstīs un 

Rūdolfa Heimrāta personība
2026. gada 9. oktobris
plkst. 10.00–15.00
Dekoratīvās mākslas un dizaina muzejs / Lielā zāle

Skārņu iela 10, Rīga
Piektdien, 2026. gada 9. oktobrī, no plkst. 10.00 līdz 15.00 Dekoratīvās mākslas un dizaina muzejā (Skārņu ielā 10, Rīgā) notiks starptautiska konference “Nacionālo tekstilmākslas skolu attīstības paralēles Baltijas valstīs un Rūdolfa Heimrāta personība”, pulcējot jomas ekspertus, augstskolu mācībspēkus un māksliniekus no Latvijas, Igaunijas un Lietuvas.

Izcilā Latvijas tekstilmākslinieka, nacionālās tekstilmākslas skolas izveidotāja, Latvijas Mākslas akadēmijas profesora Rūdolfa Heimrāta (1926–1992) simtgadi Dekoratīvās mākslas un dizaina muzejs (DMDM) atzīmē ar plašu mākslinieka daiļrades retrospekciju “Rūdolfs Heimrāts 100. Mantojums” (līdz 22. novembrim). Paplašinot izstādes tematisko ietvaru, muzeja rīkotā konference sniegs izvērstu skatījumu uz Rūdolfa Heimrāta personību, viņa nozīmīgo radošo un pedagoģisko devumu, kas ietekmējis vairākas Latvijas un Baltijas tekstilmākslinieku paaudzes. “Cenšos parādīt visas iespējas, mēģinu saskatīt katrā studentā, ko viņš grib, veicināt studenta neparasto, oriģinālo domu,” tā savu pedagoģisko pieeju raksturojis pats meistars.

Priekšlasījumos tiks aplūkoti paralēlie procesi Latvijas, Lietuvas un Igaunijas tekstilmākslā, izceļot gan nacionālo skolu veidošanos 20. gadsimta otrajā pusē, gan svarīgu pedagogu, mākslinieku un institūciju lomu nozares attīstībā. Konferencē piedalīsies mākslinieks, dizainers Mārtiņš Heimrāts, mākslas vēsturniece, izstādes kuratore Velta Raudzepa, māksliniece Raimonda Strode, tekstilmāksliniece Inga Skujiņa. tekstilmāksliniece, Latvijas Mākslas akadēmijas (LMA) profesore Ieva Krūmiņa, tekstilmāksliniece, LMA Tekstilmākslas nodaļas vadītāja Elīna Ģibiete, Viļņas Mākslas akadēmijas profesore, Lietuvas Mākslinieku asociācijas prezidente Egle Ganda Bogdaniene (Eglė Ganda Bogdanienė) un tekstilmāksliniece, dizainere, pētniece no Igaunijas Kaire Tali. Noslēgumā paredzēta diskusija ar lektoriem, studentiem un nozares speciālistiem, kā arī Rūdolfa Heimrāta bijušo studentu videointerviju demonstrēšana.

Uz tikšanos Dekoratīvās mākslas un dizaina muzejā laipni gaidīts ikviens!

Konference notiks latviešu un angļu valodā.

Dalība pasākumā ir bez maksas.

Vietu skaits ierobežots (50 sēdvietas).

Nepieciešama iepriekšēja pieteikšanās, aizpildot anketu.

PROGRAMMA:

9.30–10.00
Dalībnieku reģistrācija

1. daļa: Rūdolfs Heimrāts un Latvijas tekstilmākslas skola
10.00–10.25
Rūdis. Laikmeta hronika
Mg. art. Mārtiņš Heimrāts, mākslinieks, dizainers / Latvija
10.25–10.50
Rūdolfa Heimrāta personība, viņa loma Latvijas tekstilmākslas skolas izveidē un attīstībā
Mg. art. Velta Raudzepa, mākslas vēsturniece, LNMM / Dekoratīvās mākslas un dizaina muzeja izstāžu kuratore / Latvija

10.50–11.15
Izcilais pedagogs Rūdolfs Heimrāts studentu atmiņās. Pēdējais izlaidums

Mg. art., Mg. paed. art. Raimonda Strode, māksliniece / Latvija

11.15–11.40
Gobelēna aušanas skola Latvijas Mākslas akadēmijā, ideju ģenēze, transformācijas un turpinājums

Mg. art. Ieva Krūmiņa, tekstilmāksliniece, Latvijas Mākslas akadēmijas profesore / Latvija

11.40–12.05
Tekstils ‒ mūžam sens un mūžīgi jauns. Ko domā @lmatekstils?

Mg. art. Elīna Ģibiete, tekstilmāksliniece, Latvijas Mākslas akadēmijas Tekstilmākslas nodaļas vadītāja / Latvija

12.05–12.45
Pauze

2. daļa: Rūdolfa Heimrāta laikabiedri un nacionālo tekstilmākslas skolu attīstība kaimiņvalstīs – Lietuvā un Igaunijā

12.45–13.15
Nepārtrauktības un transformācijas. Veltījums profesora Juoza Balčikoņa (Juozas Balčikonis, 1924–2010) simtgadei

Mg. art. Egle Ganda Bogdaniene (Eglė Ganda Bogdanienė), Viļņas Mākslas akadēmijas profesore, Lietuvas Mākslinieku asociācijas prezidente / Lietuva

13.15–13.45
Tekstilmākslas personības un izglītība Igaunijā 20. gs. 60.‒90. gados
Mg. art. Kaire Tali, tekstilmāksliniece, dizainere, pētniece, redaktore / Igaunija

13.45–14.05
Laikmeti un simtgades. Par talantu un starojumu

Mg. art. Inga Skujiņa, tekstilmāksliniece / Latvija

14.05–15.00
Diskusija

Rūdolfa Heimrāta bijušo studentu videointerviju demonstrējums

Pasākuma koordinatore:

Velta Raudzepa, izstāžu kuratore / Dekoratīvās mākslas un dizaina muzejs, LNMM

T: (+371) 67 830 901, E: Velta.Raudzepa@lnmm.gov.lv
INTERNETA RESURSI:

https://lnmm.gov.lv
FACEBOOK: Dekoratīvās mākslas un dizaina muzejs
X: @DMDMmuzejs
INSTAGRAM: @DMDMmuzejs
YOUTUBE: muzejsDMDM
#lnmm

#DMDMmuzejs

#MansMuzejs

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Rūdolfs Heimrāts. Foto: Atis Ieviņš. No Mārtiņa Heimrāta privātā arhīva

2.-14.
Izstāde “Rūdolfs Heimrāts 100. Mantojums” Dekoratīvās mākslas un dizaina muzejā. 2026. 

Foto: Kaspars Teilāns
Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

